smcproject/ml-wiki-sentences huggingface dataset:
പുതിയ സംഘമാണ് കൊലപാതകത്തിൽ മാതാപിതാക്കളുടെ പങ്ക് സംശയിച്ചത്.
എന്നാൽ ഇവരെ അറസ്റ്റു ചെയ്യാനുള്ള തെളിവുകൾ ആവശ്യത്തിനുണ്ടായിരുന്നില്ല.
ആരുഷിയുടെ മാതാപിതാക്കളായ രാജേഷിനെയും, നൂപുറിനേയും അറസ്റ്റു ചെയ്യാൻ വേണ്ടത്ര തെളിവുകൾ സി.ബി.ഐ സമർപ്പിച്ച റിപ്പോർട്ടിലുണ്ടെന്ന് കോടതി കണ്ടെത്തി.
ഇതിനെ തുടർന്ന് സി.ബി.ഐ ആരുഷിയുടെ മാതാപിതാക്കളെ അറസ്റ്റു ചെയ്തു.
ഇന്ത്യൻ ശിക്ഷാ നിയമത്തിലെ 302(കൊലപാതകം), 201(തെളിവ് നശിപ്പിക്കൽ),203(തെറ്റായ വിവരം നൽകൽ) എന്നീ വകുപ്പുകൾ ചുമത്തി രാജേഷിനേയും നൂപുറിനേയും ജീവപര്യന്തം തടവിന് ഗാസിയാബാദ് കോടതി ശിക്ഷിച്ചു.
ഡെൽഹി പബ്ലിക് സ്കൂളിലെ വിദ്യാർത്ഥിനിയായിരുന്നു പതിനാലു വയസ്സുള്ള ആരുഷി തൽവാർ.
ദന്തഡോക്ടർമാരായിരുന്ന രാജേഷ് തൽവാറിന്റേയും, ഭാര്യ നൂപുർ തൽവാറിന്റേയും മകളായിരുന്നു.
ഉത്തർപ്രദേശിലെ നോയിഡയിലുള്ള സെക്ടർ 25 ലുള്ള ഒരു വീട്ടിലായിരുന്നു ഈ കുടുംബം താമസിച്ചിരുന്നത്.
സെക്ടർ 27 ലുള്ള ഒരു ആശുപത്രിയിലായിരുന്നു തൽവാർ ദമ്പതികൾ ജോലി ചെയ്തിരുന്നത്.
ഇതു കൂടാതെ, ഫോർട്ടിസ് ഹോസ്പിറ്റലിലും രാജേഷ് വകുപ്പു തലവനായി ജോലി നോക്കിയിരുന്നു.
തൽവാർ ദമ്പതികളുടെ  ക്ലിനിക്കിൽ മറ്റൊരു ഡോക്ടർ ദമ്പതികൾ കൂടി ജോലി ചെയ്യുന്നുണ്ടായിരുന്നു.
അനിതാ ദുറാനിയും, പ്രഫുൽ ദുറാനിയും ആയിരുന്നു തൽവാർ ദമ്പതികളെക്കൂടാതെ ആ ക്ലിനിക്കിൽ ജോലി ചെയ്തിരുന്നത്.
രാവിലെ ഒമ്പതു മുതൽ 12 വരെ രാജേഷും, അനിതയും രോഗികളെ നോക്കുമ്പോൾ, വൈകീട്ട് 5 മുതൽ 7 വരെയുള്ള സമയത്ത് പ്രഫുലും, നൂപുറുമായിരുന്നു ക്ലിനിക്കിൽ സേവനത്തിനായി ഉണ്ടായിരുന്നത്.
ഹേംരാജ് എന്നു വിളിക്കപ്പെടുന്ന യാം പ്രസാദ് ബഞ്ചാദെ തൽവാർ കുടുംബത്തിലെ വേലക്കാരനും, പാചകക്കാരനും കൂടിയായിരുന്നു.
നേപ്പാൾ സ്വദേശിയായിരുന്നു ഹേംരാജ്.
ആരുഷിയുടെ മൃതദേഹം
16 മേയ് 2008 ന് തൽവാർ കുടുംബത്തിലെ വേലക്കാരിയായിരുന്ന ഭാരതി മണ്ഡൽ ആറു മണിക്ക് വീടിന്റെ ബെൽ അടിച്ചുവെങ്കിലും, ആരും തന്നെ വാതിൽ തുറന്നില്ല.
സാധാരണ ദിവസങ്ങളിൽ ഹേംരാജാണ് ഭാരതിക്കു വേണ്ടി വാതിൽ തുറന്നു കൊടുക്കാറുള്ളത്.
മൂന്നാമത്തെ തവണ ബെൽ അടിച്ചശേഷം, നൂപുർ  വാതിൽക്കൽ വന്നുവെങ്കിലും, പുറത്തുള്ള ഇരുമ്പ് കൊണ്ടു നിർമ്മിച്ച വാതിൽ പുറത്തു നിന്നുമാണ് അടച്ചിരുന്നത്.
ഹേംരാജ് പാലു വാങ്ങാൻ പുറത്തു പോയപ്പോൾ അടച്ചതായിരിക്കാമെന്ന് നൂപുർ തന്നോട് പറഞ്ഞുവെന്ന് ഭാരതി പോലീസിനു കൊടുത്ത മൊഴിയിൽ പറയുന്നു.
സാധാരണ ആരുഷിയുടെ മുറിയുടെ വാതിൽ അകത്തു നിന്നടക്കുകയോ, അല്ലെങ്കിൽ മാതാപിതാക്കൾ പുറത്തു നിന്നും പൂട്ടുകയോ ആയിരുന്നു ചെയ്തിരുന്നത്.
എന്നാൽ 16 ന് ആരുഷിയുടെ മുറിയിലേക്കു ചെന്ന രാജേഷും നൂപുറും കിടക്കയിൽ ആരുഷിയുടെ മൃതശരീരം കണ്ട് ഭയന്നു പോയിയെന്ന് അവർ പോലീസിനോടു പറഞ്ഞിരുന്നു.
ആരുഷിയുടെ ശവശരീരം കണ്ട രാജേഷ് ഉറക്കെ നിലവിളിച്ചുവെന്നു, അതേ സമയം ഈ കാഴ്ച കണ്ട ആഘാതത്തിൽ നൂപുർ യാതൊന്നു ചെയ്യാനാവാതെ തളർന്നു പോയി എന്നും ഇവർ കൊടുത്ത മൊഴിയിൽ രേഖപ്പെടുത്തിയിരിക്കുന്നു.
ഇതേസമയം വാതിൽ തള്ളിതുറന്ന് അകത്തേക്കു വന്ന ഭാരതിയെ നൂപുർ ആരുഷിയുടെ മുറിയിലേക്ക് കൂട്ടിക്കൊണ്ടു പോയി, ആരുഷിയുടെ മൃതദേഹം കാണിച്ചു കൊടുത്തു.
നൂപുർ ഈസമയമെല്ലാം കരയുകയായിരുന്നു.
മൃതദേഹം ഒരു പുതപ്പുകൊണ്ടു മൂടിയിരുന്നു, പുതപ്പു മാറ്റി നോക്കിയ ഭാരതി, ആരുഷിയുടെ കഴുത്ത് മുറിഞ്ഞിരിക്കുന്നതായി കണ്ടു.
ദമ്പതികൾ  ആരുഷിയുടെ കൊലപാതകത്തിനു ഹേംരാജിനെയാണ് കുറ്റപ്പെടുത്തിയിരുന്നത്.
ഭാരതി വീടിനു പുറത്തു പോയി അയൽവക്കത്തുള്ളവരെ വിവരമറിയിച്ചു.
ആരുഷിയെ വധിച്ചത് ഹേംരാജാണെന്ന് രാജേഷ് പോലീസിനോട് പറയുകയുണ്ടായി.
വീടിനുള്ളിൽ അന്വേഷിക്കാതെ ഉടൻ തന്നെ ഹേംരാജിന്റെ നാടായ നേപ്പാളിൽ ചെന്നന്വേഷിക്കാൻ പോലീസിനോട് ആവശ്യപ്പെടുകയുമുണ്ടായി.
പോലീസിന്റെ പ്രവർത്തനം ദ്രുതഗതിയിലാക്കാൻ രാജേഷ് അവർക്ക് 25000 രൂപ പാരിതോഷികവും പ്രഖ്യാപിച്ചു.
ആരുഷിയെ പീഡിപ്പിക്കാൻ ഹേംരാജ് ശ്രമിക്കുകയും, അതെതിർത്തപ്പോൾ ഹേംരാജ് ആരുഷിയെ നേപ്പാൾ കുക്രി എന്ന കത്തികൊണ്ട് വധിക്കുകയുമായിരുന്നു എന്ന നിഗമനത്തിൽ പോലീസ് എത്തിച്ചേർന്നു.
ഹേംരാജിനെക്കുറിച്ച് എന്തെങ്കിലും വിവരം നൽകുന്നവർക്ക് പോലീസ് 20000 രൂപ പാരിതോഷികം പ്രഖ്യാപിച്ചു.
ഹേംരാജിന്റെ മൃതദേഹം
16 മെയ് രാവിലെ രാജേഷിന്റെ വീട്ടിൽ മുകൾ നിലയിലേക്കു പോകുന്ന ഗോവണിയുടെ കൈവരിയിൽ ചോരപ്പാടുകൾ കണ്ടതായി വീട്ടിലുണ്ടായിരുന്ന സന്ദർശകർ പോലീസിനോടു പറഞ്ഞു.
ആരോ മായിച്ച പോലെ ചില ചോരപ്പാടുകൾ ഗോവണിയിൽ കണ്ടതായും ഇവർ വിവരം നൽകി.
മെയ് പതിനേഴിന് രാജേഷും നൂപുറും ആരുഷിയുടെ ചാരം ഗംഗയിൽ ഒഴുക്കാനായി പോയിരുന്ന സമയത്ത്,വീട്ടിലെത്തിയിരുന്ന സന്ദർശകർ ഈ ടെറസിലേക്കു തുറക്കുന്ന വാതിലിൽ ചോരപ്പാടുകൾ കണ്ടുവെന്നറിയിച്ചതിനെത്തുടർന്ന് പോലീസ് എത്തി ആ വാതിൽ പൊളിച്ചു.
ടെറസ്സിൽ രക്തത്തിൽ കുളിച്ചു കിടക്കുന്ന ഹേംരാജിന്റെ മൃതദേഹം അഴുകാൻ തുടങ്ങിയ നിലയിൽ പോലീസ് കണ്ടെത്തി.
ഹേംരാജിന്റെ മൃതദേഹം കണ്ടെത്തിയതോടെ അയാളുടെ സുഹൃത്തുക്കളിലേക്ക് പോലീസിന്റെ അന്വേഷണം തിരിഞ്ഞു.
ഹേംരാജിന്റെ ബന്ധുവും, തൽവാർ കുടുംബത്തിലെ മുൻ വേലക്കാരനുമായിരുന്ന വിഷ്ണു ഥാപ്പയെ പോലീസ് സംശയിക്കാൻ തുടങ്ങി.
പത്തുവർഷത്തോളമായി തൽവാർ കുടുംബത്തിലെ വേലക്കാരനായിരുന്നു വിഷ്ണു, കൂടാതെ തൽവാർ ദമ്പതികളുടെ ആശുപത്രിയിലെ സഹായി കൂടിയായിരുന്നു.
ദീർഘമായ അവധികൾക്ക് പോകുമ്പോഴൊക്കെ തന്റെ ബന്ധുക്കളിലാരെയെങ്കിലും തനിക്കു പകരക്കാരനായി കൊണ്ടു വന്നിട്ടേ വിഷ്ണു പോകാറുള്ളായിരുന്നു.
വിഷ്ണു ഥാപ്പയാണ് ഹേംരാജിനെ തൽവാർ കുടുംബത്തിനു പരിചയപ്പെടുത്തുന്നത്.
എന്നാൽ വിഷ്ണു ഥാപ്പ തിരികെ വന്നപ്പോൾ, തൽവാർ ദമ്പതികൾ അയാൾക്ക് ജോലി നിരസിക്കുകയായിരുന്നു പകരം ഹേംരാജിനെ തന്നെ മതിയെന്നു വിഷ്ണുവിനോട് പറയുകയുണ്ടായി.
ഈ ദേഷ്യമാകാം കൊലപാതകത്തിലേക്ക് നയിച്ചതെന്ന് പോലീസ് സംശയിച്ചു.
രാജേഷും നൂപുറും പ്രതിസ്ഥാനത്ത് കാരണങ്ങൾ
മെയ് 21 ന് ഡെൽഹി പോലീസും ഈ അന്വേഷണത്തിൽ പങ്കാളികളായി.
ഇതേ സമയം, ആ കൊലപാതകത്തിൽ ആരുഷിയുടെ മാതാപിതാക്കളെ പ്രതിസ്ഥാനത്തു നിർത്തിക്കൊണ്ട് മാധ്യമങ്ങൾ രംഗത്തെത്തി.
പോലീസും കൊലപാതകത്തിൽ രാജേഷും, നൂപുറും ഉൾപ്പെട്ടിട്ടുണ്ടാവാമെന്ന് സംശയിക്കാൻ തുടങ്ങി.
രാജേഷിന്റേയും നൂപുറിന്റേയും പങ്ക് സംശയിക്കാനുള്ള നിരവധി കാരണങ്ങൾ പോലീസും,മാധ്യമങ്ങളും ഉയർത്തി.
അതിൽ പ്രധാനമായിരുന്നത് ആരുഷിയുടേയും, മാതാപിതാക്കളുടേയും മുറികൾ തമ്മിലുള്ള അകലമായിരുന്നു.
ഇരു മുറികളും വളരെ അടുത്തായിരുന്നെങ്കിലും, ആരുഷിയുടെ മുറിയിൽ നിന്നും തങ്ങൾ യാതൊരു ശബ്ദവും കേട്ടില്ല എന്നുള്ള ദമ്പതികളുടെ മൊഴി, വിശ്വാസ്യയോഗ്യമല്ല എന്ന് മാധ്യമങ്ങളുൾപ്പടെ ചൂണ്ടിക്കാണിച്ചു.
മെയ് 16ന് ഇവരുടെ വീട്ടിൽ അന്വേഷണം നടത്തിക്കൊണ്ടിരുന്ന പോലീസിനോട്, പ്രതി ഹേംരാജാണെന്നും അവൻ നേപ്പാളിലേക്ക് രക്ഷപ്പെട്ടിട്ടുണ്ടാവാമെന്നും രാജേഷ് ആവർത്തിച്ചു പറഞ്ഞതും, ഹേംരാജിനെ പിടിക്കാൻ പോലീസിന് ഉടനടി 25000 രൂപ പാരിതോഷികം പ്രഖ്യാപിച്ചതും സംശയകരമായിരുന്നുവെന്ന് പിന്നീട് പോലീസ് കണ്ടെത്തി.
മാതാപിതാക്കളുടെ വിശദീകരണം
രാജേഷിന്റേയും, നൂപുറിന്റേയും കിടപ്പു മുറിയിലുള്ള എയർ കണ്ടീഷണർ രാത്രി മുഴുവൻ പ്രവർത്തിക്കുകയായിരുന്നു, കൂടാതെ മുറിയുടെ വാതിൽ അടച്ചിരുന്നു.
ഇക്കാരണങ്ങൾകൊണ്ട് ആരുഷിയുടെ മുറിയിൽ നിന്നുമുള്ള യാതൊരു ശബ്ദവും തങ്ങൾ കേട്ടില്ല എന്ന് ഇവർ പോലീസിനു കൊടുത്ത മൊഴിയിൽ പറഞ്ഞു.
ആരുഷിയുടെ തൊണ്ടക്ക് ചെറുതായ അസുഖം ഉണ്ടായിരുന്നതുകൊണ്ട്, അവൾക്ക് ഉറക്കെ നിലവിളിക്കാൻ കഴിഞ്ഞിരിക്കില്ല എന്നും മാതാപിതാക്കൾ സൂചിപ്പിച്ചു.
ഹേംരാജിനെ കൊലയാളി വീടിന്റെ മുകളിൽ വച്ചാണ് കൊലപ്പെടുത്തിയതെന്നായിരുന്നു പോലീസിന്റെ കണ്ടെത്തൽ.
ആരുഷിയേയും, ഹേംരാജിനേയും ഒരുിച്ച് കണ്ട മാതാപിതാക്കൾ ദേഷ്യത്തിൽ ഇരുവരേയും അവിടെ വെച്ച് കൊല ചെയ്യുകയായിരുന്നു എന്ന വാദത്തെ ഇത് ഖണ്ഡിക്കുന്നു.
രാജേഷ് ധരിച്ചിരുന്ന വസ്ത്രങ്ങളെക്കുറിച്ചുള്ള ഡ്രൈവർ ഉമേഷിന്റെ മൊഴിയും ഈ വാദത്തെ ബലപ്പെടുത്തുന്നതായിരുന്നു.
തലേദിവസം കാറിന്റെ താക്കോൽ രാജേഷിനെ ഏൽപ്പിക്കുമ്പോൾ ധരിച്ചിരുന്ന അതേ വസ്ത്രങ്ങൾ തന്നെയായിരുന്നു പിറ്റേ ദിവസം താൻ കാണുമ്പോഴും രാജേഷ് ധരിച്ചിരുന്നതെന്നായിരുന്നു ഉമേഷിന്റെ മൊഴി.
രാജേഷിനേയും നൂപുറിനേയും രാവിലെ കണ്ട വേലക്കാരിയായ ഭാരതിയുടെ മൊഴിയുമായി ഇത് സാമ്യപ്പെടുന്നുണ്ടായിരുന്നു.
രാവിലെ കാണുമ്പോൾ, രാജേഷ് ചുവപ്പു നിറത്തിലുള്ള ഒരു ടീഷർട്ടും ട്രൗസറും ആണ് ധരിച്ചിരുന്നതെന്നായിരുന്നു ഭാരതിയുടെ മൊഴി.
രാജേഷിന്റെ വസ്ത്രങ്ങളിൽ ആരുഷിയുടെ രക്തക്കറ മാത്രമാണുണ്ടായിരുന്നു, ഹേംരാജിന്റെ രക്തത്തിന്റെ പാടുകൾ ഒന്നും രാജേഷിന്റെ വസ്ത്രങ്ങളിൽ നിന്നും പോലീസിനു കണ്ടെത്താനായിരുന്നില്ല.
ആരുഷിയേയും, ഹേംരാജിനേയും കൊന്നത് തങ്ങളുടെ അഭിമാനത്തിനു കളങ്കം വരുമോ എന്നുള്ള പേടി കാരണമാണെന്ന കാരണവും കോടതിയിൽ ഇവർ എതിർത്തു.
വിദ്യാഭ്യാസമുള്ള തങ്ങൾ ഇരുവരും മിശ്രവിവാഹിതരാണെന്നും, ഇങ്ങനെയുള്ള ഒരു പശ്ചാത്തലത്തിൽ നിന്നും വരുന്നവർക്ക് ദുരഭിമാനകൊല ചെയ്യാൻ കഴിയില്ലെന്നും രാജേഷിന്റേയും നൂപുറിന്റേയും അഭിഭാഷകർ കോടതിയിൽ വാദിച്ചു.
നാലു വർഷത്തെ ജയിൽ വാസത്തിന് ശേഷം 2017 ഒക്ടോബർ 16 ന് തെളിവുകളുടെ അഭാവത്തിൽ കോടതി തൽവാർ ദമ്പതികളെ ജയിൽ മോചിതരാക്കി സി.ബി.ഐ ഹാജരാക്കിയ തെളിവുകൾ കൊണ്ട് കൊലപാതകം നടത്തിയത് തൽവാർ ദമ്പതികളാണെന്നു തെളിയുന്നില്ലെന്നു ഹൈക്കോടതി നിരീക്ഷിച്ചു.
തെളിവുകളെ അഭാവത്താൽ, തൽവാർ ദമ്പതികളെ സംശയത്തിന്റെ ആനുകൂല്യം നൽകി വിട്ടയക്കുന്നുവെന്ന് ഹൈക്കോടതി വ്യക്തമാക്കി.
ഈ വിധിയിൽ ഹൈക്കോടതി സി.ബി.ഐ സംഘത്തെ അതിരൂക്ഷമായി വിമർശിച്ചിരുന്നു.
ആരൊറ (ഡിസ്നി) ഇംഗ്ലീഷ് വിലാസം https://ml.wikipedia.org/wiki/Aurora_(Disney)
വാൾട്ട് ഡിസ്നി പിക്ചേഴ്സിന്റെ 16-ാം ആനിമേഷൻ ഫീച്ചർ ചിത്രമായ സ്ലീപ്പിംഗ് ബ്യൂട്ടിയിൽ (1959) പ്രത്യക്ഷപ്പെടുന്ന ഒരു സാങ്കൽപ്പിക കഥാപാത്രമാണ് സ്ലീപ്പിംഗ് ബ്യൂട്ടി അല്ലെങ്കിൽ "ബ്രയാർ റോസ്" എന്നും വിളിക്കുന്ന ആരൊറ .
സ്റ്റീഫൻ രാജാവിന്റെയും രാജ്ഞി ലേയയുടെയും ഒരേ ഒരു മകളായ ആരൊറക്ക് ഗായിക മേരി കോസ്റ്റയാണ് ആദ്യം ശബ്ദം നൽകിയത്.
ആരൊറയുടെ ജഞാനസ്നാനദിവസം ക്ഷണിക്കപ്പെട്ടില്ല എന്ന കാരണത്താൽ പ്രതികാരത്തിന്റെ ഭാഗമായി മാലെഫിസെന്റ് എന്ന ദുർദേവത നവജാത രാജകുമാരിയെ ഒരു സ്പിന്നിങ് ചക്രത്തിന്റെ സ്പിൻഡിലിൽ വിരൽ കുടുങ്ങി 16-ാം ജന്മദിനത്തിൽ മരിക്കും എന്ന് ശപിക്കുന്നു.
ഇത് തടയാൻ തീരുമാനിച്ച മൂന്ന് നല്ല ദേവതകൾ അവളെ സംരക്ഷിക്കാൻ ഗ്രാമത്തിൽ അവളെ വളർത്തുന്നു.
അവളുടെ 16-ാം ജന്മദിനം വരെ ക്ഷമയോടെ സംരക്ഷിച്ചു പോന്നു.
ഫിലിപ്പ് രാജകുമാരൻ യഥാർത്ഥ സ്നേഹത്തിന്റെ ചുംബനത്തിലൂടെ ആ പ്രവചന ദിവസത്തെ ദുർദേവതയുടെ മാന്ത്രികശക്തിയെ തോല്പിച്ചുകൊണ്ട് അവളെ രക്ഷപെടുത്തുന്നു.
ചാൾസ് പെരാൾട്ടിന്റെ ഐതിഹ്യ കഥയെ അടിസ്ഥാനമാക്കിയുള്ള "സ്ലീപ്പിംഗ് ബ്യൂട്ടി"യിലെ രാജകുമാരിയാണ് ആരൊറ.
കൂടാതെ ഗ്രിം സഹോദരന്മാരുടെ " ലിറ്റിൽ ബ്രിയർ റോസ് " എന്ന കഥയിൽ പ്രത്യക്ഷപ്പെടുന്ന നായികയും ആണ്.
നിരവധി വർഷങ്ങളായി വാൽട്ട് ഡിസ്നി ഈ സിനിമയിലെ നായികയുടെ ശബ്ദത്തിനനുയോജ്യമായ ഒരു നടിയെ കണ്ടെത്താനാകാതെ കുഴങ്ങുകയും ഒടുവിൽ സംഗീതസംവിധായകൻ വാൾട്ടർ ഷൂമാന്റെ സഹായത്തോടെ കോസ്റ്റയെ കണ്ടെത്തുന്നതുവരെ സിനിമ ഉപേക്ഷിച്ചിരുന്നു.
എന്നിരുന്നാലും, സിനിമ തുടരുന്നതിനായി ഒരു ബ്രിട്ടീഷ് ഉച്ചാരണം നിലനിർത്താൻ കഴിയുമെന്ന് തെളിയിക്കുന്നതുവരെ കോസ്റ്റയുടെ തെക്കൻ ഉച്ചാരണം അവളുടെ പങ്ക് ഏറെക്കുറെ നഷ്ടപ്പെടുത്തി.
ചിത്രത്തിന്റെ അത്ഭൂതപൂർവ്വമായ വിശദീകരണ പശ്ചാത്തലത്തെ ഉൾക്കൊള്ളുന്നതിനായി ആരൊറയുടെ പരിഷ്കരിച്ച രൂപകൽപ്പന മുമ്പ് ഒരു ആനിമേറ്റഡ് കഥാപാത്രത്തിനായി ചെലവഴിച്ചതിനേക്കാൾ കൂടുതൽ ശ്രമം ആവശ്യമായിരുന്നു.
ആനിമേറ്റർമാർ ആർട് നൂവോവിൽ നിന്ന് പ്രചോദനം ഉൾക്കൊണ്ടിരുന്നു.
മാർക്ക് ഡേവിസ് ആനിമേറ്റുചെയ്‌ത ആരൊറയുടെ മെലിഞ്ഞ ശരീരത്തിന് നടി ഓഡ്രി ഹെപ്ബേൺ പ്രചോദനമായി.
18 വരികളുള്ള സംഭാഷണവും അതിന് തുല്യമായ കുറച്ച് മിനിറ്റ് സ്‌ക്രീൻ സമയവും ഉപയോഗിച്ച് നിർമ്മിച്ച ഒരു ഫീച്ചർ ദൈർഘ്യമുള്ള ഡിസ്നി ആനിമേറ്റഡ് സിനിമയിലെ മറ്റ് പ്രധാന കഥാപാത്രങ്ങളേക്കാൾ ഈ കഥാപാത്രം വളരെക്കുറിച്ച് മാത്രമേ സംസാരിക്കുന്നുള്ളൂ.
1959-ൽ സ്ലീപ്പിംഗ് ബ്യൂട്ടി ആദ്യമായി പുറത്തിറങ്ങിയപ്പോൾ ഈ ചിത്രം നിരൂപണപരവും വാണിജ്യപരവുമായ പരാജയമായിരുന്നു.
മൂന്ന് പതിറ്റാണ്ടുകളായി കാല്പനികക്കഥകളെ ആനിമേറ്റഡ് സിനിമകളാക്കി മാറ്റുന്നതിൽ നിന്ന് സ്റ്റുഡിയോയെ നിരുത്സാഹപ്പെടുത്തിയിരുന്നു.
സ്നോ വൈറ്റിനോടുള്ള സാമ്യതയ്ക്കും സമാനതയ്ക്കും ആരൊറയ്ക്ക് ചലച്ചിത്ര-ഫെമിനിസ്റ്റ് നിരൂപകരിൽ നിന്ന് മോശം അവലോകനങ്ങൾ ലഭിച്ചു.
30 വർഷം കഴിഞ്ഞ് 1989-ൽ ദ ലിറ്റിൽ മെർമയ്ഡി ന്റെ ഏരിയൽ പുറത്തിറങ്ങുന്നത് വരെ ഡിസ്നിയുടെ അവസാനത്തെ രാജകുമാരിയായിരിന്നു ആരൊറ.
എന്നിരുന്നാലും, കോസ്റ്റയുടെ ശബ്ദ പ്രകടനത്തെ പ്രകീർത്തിക്കുകയും ഒരു ഓപ്പറ ഗായികയെന്ന നിലയിൽ ഒരു മുഴുസമയ കരിയർ മികച്ച വിജയത്തിലേക്ക് നയിക്കാൻ ഇത് അവളെ പ്രേരിപ്പിച്ചു.
കാലദൈർഘ്യത്തിൽ, ആരൊറ മൂന്നാം ഡിസ്നി രാജകുമാരിയായി തീർന്നു.
നടി എല്ലെ ഫാനിംഗ് ആരൊറയുടെ തത്സമയ-ആക്ഷൻ പതിപ്പ് മാലെഫിസെന്റ് (2014) എന്ന സിനിമയിൽ അവതരിപ്പിച്ചുകൊണ്ട് ടൈറ്റിൽ കഥാപാത്രത്തിന്റെ വീക്ഷണകോണിൽ നിന്ന് 1959-ലെ ആനിമേറ്റഡ് ചിത്രമായ സ്ലീപ്പിംഗ് ബ്യൂട്ടിയുടെ കഥ വീണ്ടും പറയുന്നു.
അഞ്ചുവർഷത്തിനുശേഷം മാലെഫിസെന്റ്: മിസ്ട്രസ് ഓഫ് ഈവിൾ എന്ന ചിത്രത്തിലെ 21 കാരിയായ ആരൊറ രാജകുമാരിയെ അവതരിപ്പിക്കാൻ ഫാനിംഗ് മടങ്ങിയെത്തി.
വികസനം ധാരണയും എഴുത്തും
ചലച്ചിത്ര നിർമ്മാതാവ് വാൾട്ട് ഡിസ്നി "സ്ലീപ്പിംഗ് ബ്യൂട്ടി" എന്ന സാങ്കല്പികക്കഥയെ ചാൾസ് പെറോൾട്ടിൻറെയും ഗ്രിമ്മ് സഹോദരന്മാരുടെയും കഥയുടെ പതിപ്പുകളെ അടിസ്ഥാനമാക്കി ഒരു മുഴുനീള ആനിമേറ്റഡ് ചിത്രമാക്കി മാറ്റാൻ ഏറെ പ്രയാസപ്പെടുകയായിരുന്നു.
ഗായിക മേരി കോസ്റ്റയെ കണ്ടെത്തുന്നതുവരെ ചിത്രത്തിന്റെ ജോലികൾ ഉപേക്ഷിക്കാൻ ഡിസ്നി ആലോചിച്ചിരുന്നുവെങ്കിലും സിനിമയിലെ നായികയെ കണ്ടെത്തിയതിനുശേഷം ഒടുവിൽ പദ്ധതിയുടെ വികസനം മുതൽ നിർമ്മാണം വരെ എത്തിച്ചു.
ആരൊറക്ക് ജന്മം നൽകുന്ന സമയത്ത് സ്നോ വൈറ്റ്, ഡിസ്നിയുടെ സ്നോ വൈറ്റ് ആൻഡ് ദ സെവൻ ഡ്വാർഫ് (1937), സിൻഡ്രെല്ല (1950) എന്നിവയിലെ നായികയായ സിൻഡ്രെല്ല തുടങ്ങി രണ്ട് ഡിസ്നി രാജകുമാരിമാർ മാത്രമേ ഉണ്ടായിരുന്നുള്ളൂ.
തന്റെ മൂന്നാമത്തെ രാജകുമാരി സ്നോ വൈറ്റിൽ നിന്ന് കഴിയുന്നത്ര വ്യത്യസ്തമായിരിക്കണമെന്ന് ഡിസ്നി ആഗ്രഹിച്ചു.
എന്നാൽ രണ്ട് കഥാപാത്രങ്ങളും അവയുടെ കഥകളും തമ്മിൽ ശക്തമായ നിരവധി സാമ്യതകൾ നിലനിൽക്കുന്നു.
മൂവിഫോണിലെ ഗാരി സുസ്മാൻ നിരീക്ഷിച്ചത് രണ്ട് ചിത്രങ്ങളിലും "ചെറുപ്പക്കാരിയും സുന്ദരിയുമായ ഒരു രാജകുമാരിയോട് അസൂയപ്പെടുന്ന ഒരു ദുഷ്ട മന്ത്രവാദി, രാജകുമാരി ഒരു കൂട്ടം ഹാസ്യകരമായ സംരക്ഷകരുടെ അടുക്കൽ ഒരു വനപ്രദേശത്തെ കുടിലിൽ ഒളിച്ചിരിക്കുന്നു, രാജകുമാരിയെ മരണസമാനമായ ഉറക്കത്തിലേക്ക് നയിക്കുന്ന ദുർദേവത, അതിൽനിന്ന് യഥാർത്ഥ സ്നേഹത്തിന്റെ ചുംബനം അവളെ ഉണർത്തുന്നു.
അവലംബം പുറത്തേക്കുള്ള കണ്ണികൾ Aurora at Disney.com
ഉഗാണ്ട സൈനിക പരിശീലനകേന്ദ്രം
കിഴക്കൻ ആഫ്രിക്കയിലുള്ള ഉഗാണ്ടയിലെ സൈനിക പരിശീലനകേന്ദ്രമാണ്, ഉഗാണ്ട സൈനിക പരിശീലനകേന്ദ്രം  (Uganda Military Academy) .
പാരമ്പര്യമായി ഈ കേന്ദ്രത്തിൽ നിന്ന് ബിരുദം നേടുന്നവർ ഉഗാണ്ട പീപ്പിൾസ് പ്രതിരോധ സേന യിലെ കമ്മ്മ്മീഷൻഡ് ഓഫീസർമാരാവും.
മറ്റു സ്വയംഭരണ രാജ്യങ്ങളും ആശ്രിതരാജ്യങ്ങളും അവരുടെ കാഡറ്റുകളെ ഇവിടേക്ക് പരിശീലനത്തിന് അയക്കാറുണ്ട്.
കുറിപ്പുകൾ പുറത്തേക്കുള്ള കണ്ണികൾ Uganda Military Academy Acquires Computer Lab Archived 2011-08-07 at the Wayback Machine .
Kabamba Graduates 430 Cadet Officers From Burundi, Kenya, Rwanda, Somalia, South Sudan, Tanzania Uganda In September 2012
ഉഗാണ്ടൻ ബുഷ് യുദ്ധം
ഉഗാണ്ടൻ ബുഷ് യുദ്ധം അഥവാ ലുവേറോ യുദ്ധം എന്ന് വിശേഷിപ്പിയ്ക്കപ്പെടുന്നത് ഉഗാണ്ടയിലെ മിൽട്ടൺ ഒബോട്ടെയുടെ ഭരണകൂടവും യോവേരി മുസേവനി നേതൃത്വം കൊടുത്ത നാഷനൽ റെസിസ്റ്റൻസ് ആർമി എന്ന ഒളിപ്പോരാളികളും തമ്മിൽ നടന്ന 1981 മുതൽ 1986 വരെ ആഭ്യന്തരയുദ്ധമാണ്.
ഉഗാണ്ട സീനിയർ കമാണ്ട് ആന്റ് സ്റ്റാഫ് കോളേജ് ഇംഗ്ലീഷ് വിലാസം https://ml.wikipedia.org/wiki/Uganda_Senior_Command_and_Staff_College
ഉഗാണ്ടയിലെ പട്ടാളമായ ഉഗാണ്ട പീപ്പിൾസ് ഡിഫെൻസ് ഫോഴ്സിന്റെ (UPDF) കരസേനയിലേയും വായുസേനയിലേയും മറ്റു വിശേഷ സേനയിലേയും മുതിർന്ന കമാണ്ടർമാർക്കുള്ള പരിശീലന സംവിധാനമാണ് ഉഗാണ്ട സീനിയർ കമാണ്ട് ആന്റ് സ്റ്റാഫ് കോളേജ് (UPDF) .
ഈ സംവിധാനം ജിഞ പട്ടണപ്രാന്തത്തിലെ കിമകയിലാണ്.
കമ്പാലയിൽ നിന്ന് 86 കി.
കിഴക്കാണ് ഈ സംവിധാനം.
ഇത് ജിൻജ വിമാനത്താവത്തിനടുത്താണ്.
കിംകയുടെ നിർദ്ദേശാങ്കങ്ങൾ 0°27'09.0"N, 33°11'55.0"E (Latitude:0.452490; Longitude:33.198600) ആണ്.
പുറം കണ്ണികൾ About USCSC Personal Experience of a Graduate of USCSC USCSC Inaugurates Board of Directors Archived 2011-06-05 at the Wayback Machine .
00°27′09″N 33°11′55″E ﻿ / ﻿ 0.45250°N 33.19861°E ﻿ / 0.45250; 33.19861 a
ഉഗാണ്ടയിലെ 22 രക്തസാക്ഷികൾ ഇംഗ്ലീഷ് വിലാസം https://ml.wikipedia.org/wiki/Martyrs_of_Uganda സെന്റ് അസ്ഥി ശകലമുള്ള വെങ്കല റെലിക്വറി.
കാൾ ലവാംഗ (സ്വകാര്യ ഉടമസ്ഥതയിലുള്ളത്)
പത്തൊൻപതാം നൂറ്റാണ്ടിൽ ആഫ്രിക്കയിൽ ഉഗാണ്ടയിലെ വാൻഗ രാജാവ് കൊലപ്പെടുത്തിയ 22 ക്രിസ്തുമതവിശ്വാസികളാണ് ഉഗാണ്ടയിലെ 22 രക്തസാക്ഷികൾ എന്നറിയപ്പെടുന്നത്.
ക്രിസ്തുമതപ്രചാരണത്തെ എതിർത്തിരുന്ന രാജാവ് ജനങ്ങളിൽ ഭീതിയുളവാക്കാനാണ് ഇവരെ വിവിധ മാർഗ്ഗങ്ങളിലൂടെ കൊലപ്പെടുത്തിയത്.
1964-ൽ പോൾ ആറാമൻ മാർപ്പാപ്പ ഇവരെ രക്തസാക്ഷി വിശുദ്ധരായി പ്രഖ്യാപിച്ചു .
വെറ്റ് ഫാദേഴ്സ് സൊസെറ്റി എന്ന സന്യാസി സമൂഹത്തിൽ നിന്നുള്ള ലൂർദൽ, ലിവിൻഹക് എന്നീ രണ്ടു പുരോഹിതരാണ് ഉഗാണ്ടയിൽ ആദ്യമായി പ്രേഷിത പ്രവർത്തനത്തിനായി എത്തിച്ചേർന്നത്.
പട്ടിണിയിൽ മുഴുകി ജീവിച്ചിരുന്ന ജനതയുടെ ഇടയിലേക്കാണ് പുരോഹിതർ പ്രവേശിച്ചത്.
മ്യൂടെസ എന്ന രാജാവായിരുന്നു അക്കാലത്ത് രാജ്യം ഭരിച്ചിരുന്നത്.
രാജാവ് സന്തോഷപൂർവ്വമാണ് ഇരുവരെയും സ്വീകരിച്ചത്.
പുരോഹിതർ പ്രേഷിത ദൗത്യം ആരംഭിക്കുകയും ചുരുങ്ങിയ വേളയിൽ നിരവധി ജനങ്ങളെ ക്രിസ്തു മതവിശ്വാസത്തിലേക്ക് നയിക്കുകയും ചെയ്തു.
എന്നാൽ അക്കാലത്ത് രാജ്യത്ത് പ്രചാരത്തിലുണ്ടായിരുന്ന ചില മതനേതാക്കൾ ഈ നടപടിയെ ഏതിർത്തു.
അക്കാരണത്താൽ രാജാവ് പുരോഹിതരെ പുറത്താക്കി.
ഏതാനും വർഷങ്ങൾക്കു ശേഷം രാജാവിന്റെ മകൻ വാൻഗ അധികാരമേറ്റെടുത്തു.
പുരോഹിതർക്കു രാജ്യത്തു തിരികെയെത്താൻ വാൻഗ അംഗീകാരം നൽകി.
വീണ്ടും രാജ്യത്തു ക്രിസ്തുമതം പ്രചരിച്ചു തുടങ്ങി.
മന്ത്രിസഭയിലെ പ്രധാനിയായിരുന്ന ജോസഫ് മുഗാസ വലിയൊരു വിഭാഗം ക്രൈതവരുടെ നേതൃസ്ഥാനവും വഹിച്ചിരുന്നു.
മുഗാസ, രാജാവിനു പ്രിയനായിരുന്നെങ്കിലും ശത്രുപക്ഷത്തിന്റെ വാക്കു വിശ്വസിച്ച് രാജാവ് മുഗാസയെ ചുട്ടുകൊന്നു.
ഇക്കാരണത്താൽ ക്രിസ്തുമത വിശ്വാസികൾ ഭയപ്പെടുമെന്നും വിശ്വാസം ഉപേഷിക്കുമെന്നും രാജാവ് കരുതി.
എന്നാൽ, ഈ സംഭവത്തോടെ ജനങ്ങളുടെ വിശ്വാസം വർദ്ധിക്കുകയും നിരവധി ജനങ്ങൾ പുതിയതായി ക്രിസ്തുമതത്തിലേക്ക് പ്രവേശിക്കുകയും ചെയ്തു.
ഈ സംഭവങ്ങളാൽ രാജാവ് തുടർച്ചയായി 22 പേരെ പല മാർഗ്ഗങ്ങളിലൂടെ കൊലപ്പെടുത്തി.
തലയറുത്തും, അഗ്നിക്കിരയാക്കിയും ചിലരെ ഒരുമിച്ചും കൊലപ്പെടുത്തി.
ഈ സംഭവത്തോടെയാണ് ഉഗാണ്ടയിൽ സഭ ശക്തിയാർജ്ജിച്ചത്.
1920 ജൂൺ 6-ന് ബെനഡിക്ട് പതിനഞ്ചാമൻ മാർപ്പാപ്പ 22 പേരെയും വാഴ്ത്തപ്പെട്ടവരായും 1964 ഒക്ടോബർ 18-ന് പോൾ ആറാമൻ മാർപ്പാപ്പ വിശുദ്ധരായും പ്രഖ്യാപിച്ചു.
ജൂൺ മൂന്നിന് റോമൻ കത്തോലിക്കാ സഭ ഇവരുടെ ഓർമ്മയാചരിക്കുന്നു.
അവലംബം പുറത്തേക്കുള്ള കണ്ണികൾ Charles Lwanga and Companions The Uganda Martyrs from the August 2008 issue of The Word Among Us magazine ഉഗാണ്ടയിലെ 22 രക്തസാക്ഷികൾ at Find a Grave
ഉഗാണ്ടയിലെ വിദ്യാഭ്യാസം Students in Uganda.
ഉഗാണ്ടയിലെ വിദ്യാഭ്യാസം 3 ഘട്ടങ്ങൾ അടങ്ങിയതാണ്.
7 വർഷം നീണ്ട പ്രാഥമികവിദ്യാഭ്യാസം, 6 വർഷമുള്ള സെക്കണ്ടറി വിദ്യാഭ്യാസം, (ഇത് 4 വർഷമുള്ള ലോവർ സെക്കണ്ടറിയും 2 വർഷമുള്ള അപ്പർ സെക്കണ്ടറിയുമായി ഇതിനെ വിഭജിച്ചിട്ടുണ്ട്) 1960കൾ തുടങ്ങിയാണ് ഇന്നത്തെ സംവിധാനം നിലനിന്നുവരുന്നത്.
പ്രാഥമിക വിദ്യാഭ്യാസം The headmaster of Nsaasa Primary School answers a question for a USAID worker.
1999ൽ 60 ലക്ഷം കുട്ടികൾക്കാണ് ഉഗാണ്ടയിൽ പ്രാഥമിക വിദ്യാഭ്യാസം ലഭിച്ചത്.
1986ൽ ഇത് 20 ലക്ഷം മാത്രമായിരുന്നു.
1997ൽ ഒരു കുടുംബത്തിലെ 4 കുട്ടികൾക്കു വീതം സൗജന്യവിദ്യാഭ്യാസം നൽകുമെന്ന നയം നടപ്പിലായപ്പോഴാണ് സ്കൂളിൽ ചേരുന്ന കുട്ടികളുടെ എണ്ണം കൂടിയത്.
എന്നാൽ പ്രാഥമികസ്കൂൾ കഴിഞ്ഞ ചിലർക്കു മാത്രമേ സെക്കണ്ടറി പഠനം സാദ്ധ്യമായുള്ളു.
Community school at Kolir ( Bukedea District ) സെക്കണ്ടറി വിദ്യാഭ്യാസം അന്താരാഷ്ട്ര സ്കൂളുകൾ GEMS Cambridge International School- Kampala Archived 2017-10-17 at the Wayback Machine .
International School Of Uganda Rainbow International School Kampala International School Ambrosoli International School Heritage International School Archived 2017-11-08 at the Wayback Machine .
Acacia International School Galaxy International School Uganda Vienna College Namugongo Archived 2020-11-29 at the Wayback Machine .
ഉന്നത വിദ്യാഭ്യാസം സർക്കാർ സർവ്വകലാശാലകൾ Busitema University Gulu University Kabale University Kyambogo University Makerere University Mbarara University of Science Technology Muni University Soroti University മതനിയന്ത്രണത്തിലുള്ള സർവ്വകലാശാലകൾ All Saints University Ankole Western University Bishop Stuart University Bugema University Busoga University Islamic University in Uganda Kumi University LivingStone International University Link Ndejje Christian University Uganda Christian University Uganda Martyrs University Uganda Pentecostal University സ്വകാര്യ മതേതര സർവ്വകലാശാലകൾ African Rural University Busoga University Cavendish University Uganda International Health Sciences University International University of East Africa Kabale University Kayiwa University Kampala University Kampala International University Mountains of the Moon University Muteesa I Royal University Nkumba University St. Augustine International University St. Lawrence University Uganda Technology and Management University Victoria University തൊഴിലധിഷ്ടിതവും സാങ്കേതികവുമായ സ്ഥാപനങ്ങൾ Royal Academy of Art and Design ഓൻലൈൻ സർവ്വകലാശാലകൾ Royal Open University Archived 2017-10-25 at the Wayback Machine .
സാഹിത്യപ്രവർത്തനങ്ങൾ ഉത്തര ഉഗാണ്ട പെൺകുട്ടികളുടെ വിദ്യാഭ്യാസം ഇതും കാണൂ List of universities in Uganda List of Ugandan university leaders Education in Africa അവലംബം
ഉഗാണ്ട ജൂനിയർ സ്റ്റാഫ് കോളേജ്
ഉഗാണ്ടയിലെ ഒരു സ്റ്റാഫ് കോളേജ്ജാണ്, ഉഗാണ്ട ജൂനിയർ സ്റ്റാഫ് കോളേജ് (Uganda Junior Staff College) .
ഉഗാണ്ടയിലെ ഉഗാണ്ട പീപ്പിൾസ് ഡിഫൻസ് ഫോഴ്സിന്റെ (UPDF)  കമാണ്ടർമാരാണ് ഇവിടത്തെ ബിരുദധാരികൾ.
മറ്റു ആഫ്രിക്കൻ രാജ്യങ്ങളിലെ കാഡറ്റുകളെ ഇവിടേക്ക് പരിശീലനത്തിന് ഇവിടേക്ക് അയക്കാറുണ്ട്.
കുറിപ്പുകൾ പുറത്തേക്കുള്ള കണ്ണികൾ Uganda’s New International Military College Archived 2015-01-06 at the Wayback Machine .
ഉഗാണ്ടയിലെ മേഖല ഉഗാണ്ടയിലെ മേഖലകൾ  (2006 ലെ ജില്ലയുടെ അതിരുകൾ) ഉഗാണ്ടയിലെ മഖലകൾ (2010ലെ ജില്ലയുടെ അതിരുകൾ) Central - Western - Eastern - Northern
മദ്ധ്യ മേഖല, പടിഞ്ഞാറൻ മേഖല, കിഴക്കൻ മേഖല, വടക്കൻ മേഖല എന്നിവയാണ് നാലു മേഖലകൾ.
ഈ നാലു മേഖലകൾ 2002ൽ 56 ജില്ലകളായി തിരിച്ചിരിച്ചിട്ടുണ്ട്, 2010ൽ 111ജില്ലകളും 1പട്ടണവും (കമ്പാല) ആയി തിരിച്ചു.
ദേശീയ സർക്കാർ ജില്ലകളുമായി നേരിട്ട് സമ്പർക്കം പുലർത്തുന്നതുകൊണ്ട് മേഘകൾക്ക് ഭരണത്തിൽ പ്രത്യേക ജോലികളൊന്നുമില്ല.
1962 നു മുമ്പ് ബ്രിട്ടീഷ് ഭരണകാലത്ത് മേഖലകളിൽ (പ്രൊവിൻസെന്നായിരുന്നു അന്ന് അറിയപ്പെട്ടിരുന്നത്) പ്രൊവിൻഷ്യൽ കമ്മീഷണറുടെ കീഴിൽപ്രവർത്തിക്കുന്ന ഭരണമുണ്ടായിരുന്നു.
അന്ന് മദ്ധ്യമേഖല, ബുഗൻഡ സാമ്രാജ്യമായിരുന്നു.
കബക്ക(രാജാവ്)  തലവനായി അർദ്ധ-സ്വയംഭരണസർക്കാർ നിലവിലുണ്ടായിരുന്നു.
പ്രൊവിൻഷ്യൽ കമ്മീഷണർക്ക് തുല്യമായി ബുഗൻഡയിൽ റെസിഡന്റായിരുന്നു.
(ref, Uganda Protectorate annual report, Government Printer, Entebbe, 1959) കുറിപ്പുകൾ ↑ {{ cite web }} : External link in | publisher= ( help ) ↑ പുറത്തേക്കുഌഅകണ്ണികൾ Regions of Uganda എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉഗാണ്ട മാനേജ്മെന്റ് ഇൻസ്റ്റിറ്റ്യൂട്ട് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
സർക്കാർ ഉടമസ്ഥതയിലുള്ള നടത്തിപ്പിലേയും ഭരണത്തിലേയും പരിശീലനത്തിനും, ഗവേഷണത്തിനും, വിദഗ്ദാഭിപ്രായത്തിനും ഉള്ളതാണ് ഉഗാണ്ട മാനേജ്മെന്റ് ഇൻസ്റ്റിറ്റ്യൂട്ട് (Uganda Management Institute) ( UMI ).
കുറിപ്പുകൾ പുറത്തേക്കുള്ള കണ്ണികൾ Uganda Management Institute Homepage
ഉഗാണ്ടയിലെ തടാകങ്ങൾ
ഉഗാണ്ടയിലെ തടാകങ്ങൾ തടാകങ്ങൾ ആൽബർട്ട് തടാകം ബിസിന തടാകം ബുഗുൻഡൊ തടാകം ബുഹെറ തടാകം ബുജുകു തടാകം ബുന്യൊനി തടാകം എഡ്‌വേഡ് തടാകം ജോർജ്ജ് തടാകം കബക തടാകം കചെര തടാകം കട്വെ തടാകം കയുംബു തടാകം കിടൻഡ്ര ത്ടാകം ക്വനിയ തടാകം ക്യഹഫി തടാകം ക്യൊഗ തടാകം മ്ബുറൊ തടാകം മുടൻഡ തടാകം മുലെഹ തടാകം നബുഗബൊ തടാകം നകുവ തടാകം ങ്കുഗുടെ തടാകം ന്യബിഹൊകൊ തടാകം ന്യമുസിങിരെ തടാകം ഒപെട തടാകം സക തടാകം വിക്ടോറിയ തടാകം വമല തടാകം കുറിപ്പുകൾ
ഊള (മത്സ്യം) ഇംഗ്ലീഷ് വിലാസം https://ml.wikipedia.org/wiki/Zenarchopterus_dispar ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കോലാനോടും മൊരശിനോടും വളരെയധികം സാമ്യമുള്ള ഒരു  മത്സ്യമാണ് ഊള (Feathered river-garfish) ( ശാസ്ത്രീയനാമം : Zenarchopterus dispar ) .
മുരശിനേക്കാൾ വലിപ്പമുള്ള ഈ മത്സ്യത്തിനു 19 സെന്റിമീറ്ററോളം ശരാശരി വലിപ്പമുണ്ട്.
അവലംബം ↑ http://fishbase.sinica.edu.tw/Photos/ThumbnailsSummary.php?
ID=9648
ഊരാഴ്ചിക്കോട്ട
തമിഴ്നാട്ടിൽ ഈറോഡ് ജില്ലയിൽ ഭവാനിയിൽ ഭവാനി-കാവേരി സംഗമ(കൂടൽതുരൈ)ക്ക് അടുത്ത് ഉള്ള ഒരു കുന്നാണ് ഊരാഴ്ചിക്കോട്ട.
അവിടെ പ്രസിദ്ധമായ വേദഗിരീശ്വരർ കോവിൽ സ്ഥിതിചെയ്യുന്നു.
ഈ മലയിൽ കാവേരി, ഭവാനിനദികളെ ആശ്രയിച്ചുകൊണ്ട് ഒരു ജലവിതരണപദ്ധതി പുരോഗമിക്കുന്നുണ്ട്.
, ക്ഷേത്രം
വേദഗിരീശ്വരൻ (ശിവൻ) ആണ് പ്രധാനദേവത.
വേൽമുരുകൻ, സൗന്ദര്യനായകി അമ്മൻ, എന്നിവർ ഉപദേവരാണ്.
ആ കോവിലിൽ നിന്നുമാറി പെരുമാൾ ക്ഷേത്രം സ്ഥിതിചെയ്യുന്നു.
അതിനുസമീപം വേദവ്യാസന്റെ കോവിലും ഉണ്ട്.
ചിത്രശാല ഊരാഴ്ചിക്കോട്ട പാതയിൽ നിന്നുള്ള കാഴ്ച ക്ഷേത്രത്തിലേക്കുള്ള പ്രവേശനം ഗിരിമുകളിൽ നിന്നുള്ള കാവേരി സംഗമ കാഴ്ച ത്രിവേണീ സംഗമകാഴ്ച Ooratchikottai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ http://www.thehindu.com/news/national/tamil-nadu/ooratchikottai-water-scheme-to-be-linked-to-amrut/article7543259.ece ↑ http://www.financialexpress.com/india-news/tamil-nadu-cm-k-palaniswami-lays-foundation-for-rs-484-crore-water-supply-scheme-for-erode/712428/
ഊരൂട്ടമ്പലം ഇംഗ്ലീഷ് വിലാസം https://ml.wikipedia.org/wiki/Ooruttambalam
കേരളത്തിൽ തിരുവനന്തപുരം ജില്ലയിൽ സ്ഥിതി ചെയ്യുന്ന ഒരു നഗരപ്രാന്ത പ്രദേശമാണ് ഊരൂട്ടമ്പലം .
ഊരുട്ടമ്പലത്തിന്റെ ചരിത്രം
എഡി 1915-ൽ അയ്യൻകാളിയുടെ നേതൃത്വത്തിൽ ഊരൂട്ടമ്പലം ലഹളയും (പത്തൊമ്പതാം നൂറ്റാണ്ടിലെ കലാപം).
അതേ വർഷം കൊല്ലം പെരിനാട് അയ്യങ്കാളിയുടെ നേതൃത്വത്തിൽ കല്ലുമല പ്രക്ഷോഭവും അരങ്ങേറി.
ഒരു ഗവൺമെന്റ് സ്കൂളിലെ പുലയ പെൺകുട്ടിയെ അംഗീകരിക്കാൻ അയ്യങ്കാളി നടത്തിയ ശ്രമം സമൂഹത്തിന് എതിരെ ഉയർന്ന ജാതിക്കാർക്കും ഊരൂട്ടമ്പലം ഗ്രാമത്തിലെ സ്കൂൾ കെട്ടിടത്തിന്റെ ചുറ്റുവട്ടത്തുള്ള അക്രമങ്ങൾക്കും ഇടയാക്കി.
ഇത് 'ഊരൂട്ടമ്പലം ലഹള' എന്ന പേരിലാണ് അറിയപ്പെടുന്നത്.
ഇതിനെത്തുടർന്ന് രാജ്യത്തിൻെറ ചരിത്രത്തിലെ ആദ്യകാലത്തെ കർഷക സമരം, വേതനത്തിന് വേണ്ടിയല്ലാതെ, സ്കൂൾ പ്രവേശനത്തിനായി പോരാടി.
പഞ്ചമിയെന്ന പുലയ പെൺകുട്ടിയെ സ്‌കൂളിൽ പഠിക്കാൻ അനുവദിക്കാത്തതിൽ പ്രതിഷേധിച്ച് അയ്യൻകാളി സ്‌കൂളിൽ എത്തി.
തുടർന്ന് പഞ്ചമിയെ സ്‌കൂളിൽ കയറ്റി ഇരുത്തുകയായിരുന്നു.
ഇതിൽ കുപിതരായ ജന്മിമാർ പള്ളിക്കൂടത്തിന് തീയിട്ടു.
അതോടെ അയ്യൻകാളിയുടെ നേതൃത്വത്തിൽ ദളിതർ ലഹള ആരംഭിച്ചു.
ഇതോടെയാണ് തിരുവിതാംകൂറിൽ ദളിതർക്ക് പഠനാവകാശം ലഭിച്ചത്.
ഈ ചരിത്രം ഓർമിപ്പിക്കുന്നതിനായി തിരുവിതാംകൂറിലെയും പിന്നീട് കേരളത്തിലേയും വിദ്യാഭ്യാസ- സാമൂഹ്യമാറ്റങ്ങൾക്ക് തുടക്കം കുറിച്ച സമരത്തിന്റെ സ്മരണയിൽ, ഊരൂട്ടമ്പലം സ്‌കൂളിലെ സ്മാർട്ട് ക്ലാസ് കെട്ടിടത്തിന് 'പഞ്ചമി'യെന്ന പേരു നൽകിയിരുന്നു.
പിന്നോക്ക സമുദായത്തിൽ ജനിക്കേണ്ടി വന്നതിനാൽ 1910 ൽ ഇതേ സ്‌കൂളിൽ പ്രവേശനം നിഷേധിക്കപ്പെട്ട പെൺകുട്ടിയായിരുന്നു പഞ്ചമി.
അന്ന് പഞ്ചമിക്ക് പ്രവേശനം നിഷേധിച്ചതിനെ തുടർന്നുണ്ടായ സമര പോരാട്ടങ്ങളാണ് പിന്നീട് 1914 ലെ സ്‌കൂൾ പ്രവേശന ഉത്തരവിന് വഴിമരുന്നിട്ടത്.
ഊരൂട്ടമ്പലം പറങ്കിമാംവിള ശ്രീ ദുർഗ്ഗാ ഭഗവതി ക്ഷേത്രം Ooruttambalam Parankimamvila durga temple
തിരുവനന്തപുരം ജില്ലയിലെ മാറനല്ലൂർ ഗ്രാമപഞ്ചായത്തിലെ ഒരു വില്ലേജാണ് ഊരൂട്ടമ്പലം.
ഈ ഗ്രാമത്തിനു സർവ്വ  ഐശ്വര്യവുമായി നിലനില്ക്കുന്ന ഊരൂട്ടമ്പലം പറങ്കിമാംവിള ശ്രീ ദുർഗ്ഗാ ഭഗവതി ക്ഷേത്രം വളരെ പ്രസിദ്ധമാണ്.
സർവ്വ മംഗളകാരിണിയും സർവ്വ  അഭീഷ്ടപ്രധായിണിയുമായ ദേവി ചൈതന്യം ഈ ഗ്രാമത്തിന് ലഭിച്ച ഒരു വരദാനമാണ്.
കേരളത്തിലെ മറ്റുഭാഗങ്ങളിൽ നിന്നുപോലും ഭക്തജനങ്ങൾ ഇവിടെ ദർശനം നടത്തിവരുന്നു.
ദുർഗ്ഗാദേവിയാണ് ഇവിടെത്തെ പ്രധാന പ്രതിഷ്ഠ.
കൂടാതെ മറ്റ്  ഉപധേവതമാരെയും പ്രതിഷ്ഠിച്ച് ആരാധിച്ചു പോരുന്നു.